# OBČINA PREVALJE

##  Trg 2/a, 2391 Prevalje

Številka: 351-0020/2017

Datum: 09.09.2020

|  |  |
| --- | --- |
| **Naslov:** | **Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero«** |
|  |  |
| **Predlagatelj:** | **Župan Občine Prevalje** |

|  |  |
| --- | --- |
| **Namen sprejema dokumenta:** | Investitor večnamenskega športnega objekta in ureditve bližnjega parka s hišo Jezero je Občina Prevalje. Objekt Koroški plezalni center se bo predvidoma gradil ob obstoječi stavbi Osnovne šole Franja Goloba Prevalje in bo namenjen predvsem izvajanju dejavnosti športnega plezanja in izobraževanju na tem področju. V neposredni bližini investitor namerava urediti degradirano področje v park, v sklopu parka pa urediti tudi kulturno dediščino hišo Jezero, ki bo nudila prostor kulturnim, izobraževalnim vsebina s poudarkom na digitalizaciji vsebine in opreme. |

|  |  |
| --- | --- |
| **Pravna podlaga za sprejem dokumenta:** | - Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16);- Zakon o javnih financah (Uradni list RS, št. 11/11 – uradno prečiščeno besedilo, 14/13 – popr. in 101/13, 55/15 - ZFisP in 96/15 – ZIPRS1617 in 13/18) s podzakonskimi akti;- Energetski zakon (Uradni list RS, št. 17/14, 81/15 in 43/19) s podzakonskimi akti;- Pravilnik o učinkoviti rabi energije v stavbah (Uradni list RS, št. 52/10);- Tehnična smernica TSG-1-004:2010: Učinkovita raba energije, 2010;- Pravilnik o zahtevah za zagotavljanje varnosti in zdravja delavcev na delovnih mestih (Uradni list RS, št. 89/1999, 39/2005, 43/2011 – ZVZD-1);- Gradbeni zakon (Uradni list RS, št. 61/17 in 72/17 – popr.);- Strategija kulturne dediščine, Ministrstvo za kulturo, november 2018. |

**Finančne posledice sprejetja dokumenta:**

Investitor namerava investicijo financirati z lastnimi sredstvi, nepovratnimi sredstvi Eko sklada in sredstvi Ministrstva za izobraževanje in šport. Sredstva Eko sklada so predvidena po shemi sofinanciranja novogradenj splošnega družbenega pomena (Nepovratne finančne spodbude za nove naložbe v gradnjo skoraj nič-energijskih stavb splošnega družbenega pomena 72SUB-sNESLS19). Investitor predvideva tudi donacijo, ki predstavlja pomemben vir finančnih sredstev.

Vrednost investicije po tekočih cenah in virih financiranja:

|  |  |  |
| --- | --- | --- |
| **Viri financiranjaTekoče cene** | **Delež [%]** | **Vrednost [EUR]** |
| Nepovratna sredstva Eko sklad (II. skupina) | 9,06% | 516.119,00 |
| Ministrstvo za izobraževanje znanost in šport | 55,83% | 3.180.287,02 |
| Lastna sredstva Občina Prevalje | 35,11% | 2.000.000,00 |
| **Investicijska vrednost z DDV** | **100,00%** | **5.696.406,02** |

Skupna vrednost investicije po tekočih cenah z DDV je 5.696.406,02 EUR. Od tega so nepovratna sredstva Eko sklada predvidena v znesku 516.119,00 EUR, lastna sredstva Občine Prevalje s sofinancerji znašajo 2.000.000,00 EUR. Na podlagi interventnega zakona za odpravo ovir pri izvedbi pomembnih investicij po epidemiji COVID-19 bo po predlogu za zaprtje finančne konstrukcije projekta Ministrstvo za izobraževanje, znanost in šport prispevalo 3.180.287,02 EUR.

Z investicijo se predvidevajo aktivnosti, ki se bodo izvajale predvidoma v letih 2020, 2021 in 2022.

Vrednost investicije in dinamika financiranja:

|  |  |  |  |  |  |
| --- | --- | --- | --- | --- | --- |
| **Viri financiranjaTekoče cene** | **Delež [%]** | **Vrednost [EUR]** | **Leto 2020** | **Leto2021** | **Leto2022** |
| Nepovratna sredstva Eko sklad (II. skupina) | 9,06% | 516.119,00 | 0,00 | 0,00 | 516.119,00 |
| Ministrstvo za izobraževanje, znanost in šport | 55,83% | 3.180.287,02 | 0,00 | 344.594,90 | 2.835.692,12 |
| Lastna sredstva Občina Prevalje | 35,11% | 2.000.000,00 | 155.800,34 | 1.844.199,66 | 0,00 |
| **Investicijska vrednost z DDV** | **100,00%** | **5.696.406,02** | **155.800,34** | **2.188.794,56** | **3.351.811,12** |

Predlog sklepa:

|  |  |
| --- | --- |
|  | **Občinski svet Občine Prevalje sprejme Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero«.****Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.** |

**Župan Občine Prevalje**

**dr. Matija Tasič**